વિભાભાઇએ સમગ્ર ઘટનાની વિગતો આપતાં પોલીસને જણાવ્યું હતું કે પોતે રાત્રે પોણા અગિયારેક વાગ્યે ઘરે હતાં ત્યારે પડોશી પુનાભાઇ મંગાભાઇએ જાણ કરી હતી કે તમારા દિકરાને ગોવિંદ અને ટીટીયા સાથે ઝઘડો થયો છે અને માધવ રેસિડેન્સી સામેના ચોકમાં તેને માર મારે છે. આ વાત જાણવા મળતાં જ પોતે ત્યાં દોડી જતાં માધવના ગેઇટ નજીક ટોળુ ઉભુ હતું. પોતે ત્યાં પહોંચતા બાઇક પર ત્રણ સવારીમાં ગોવિંદ ઘુઘા ભરવાડ, ટીટીયો ઘુઘા અને સેલા વિભા તથા બીજા વાહનમાં રાહુલ સેલા, અર્જુન સેલા અને ઘુઘા વિભાભાઇ ભાગી ગયા હતાં.